
Për një shtesë fondi në buxhetin e vitit 2010, miratuar për ministrinë e brendshme, në funksion të realizimit të një spoti publicitar për informimin e shtetasve shqiptarë në kuadër të procesit të liberalizimit të vizave

Në mbështetje të nenit 100 të Kushtetutës, të neneve 5 e 44, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë“ dhe të nenit 13 të ligjt nr.10 190, datë 26.11.2009 “Për buxhetin e vitit 2010”, me propozimin e Ministrit të Brendshëm, Këshilli i Ministrave

Vendosi:

1.Ministrisë së Brendshme, në buxhetin e miratuar për vitin 2010, për programin “Policia e Shtetit”, t’i shtohet një fond në shumën 50 000 000 (pesëdhjetë milionë) lekë, për mbulimin e shpenzimeve të realizimit të një spoti publicitar për informimin e shtetasve shqiptarë në kuadër të procesit të liberalizimit të vizave.
2.Ky fond të përballohet nga fondi rezervë i Buxhetit të Shtetit.
3.Ngarkohen Ministri i Financave dhe Ministri i Brendshëm për zbatimin e këtij vendimi.
Ky vendim hyn në fuqi menjëherë.

